AUCT เผยกสทช.คัดเลือกเป็นผู้ดำเนินการประมูล 4G คลื่น 1800 MHz-900 MHz
AUCT เผยกสทช.คัดเลือกเป็นผู้ดำเนินการประมูล 4G คลื่น 1800 MHz-900 MHz
9 พ.ย. 2558

นายวรัญญู ศิลา รองกรรมการผู้จัดการ บริษัท สหการประมูล จำกัด (มหาชน) หรือ AUCT เปิดเผยว่า บริษัทการได้รับเลือกจาก คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ให้เป็นผู้ดำเนินการประมูล 4G เครือข่ายไร้สายความเร็วสูงชนิดพิเศษ 4G ทั้งคลื่นความถี่ 1800 MHz และ 900 MHz นับเป็นการตอกย้ำภาพลักษณ์ความเป็นมืออาชีพระดับประเทศ และมีโอกาสที่จะขยับขึ้นไปจัดประมูลสินทรัพย์และโครงข่ายและระดับประเทศอื่นๆอีกด้วย        
สำหรับการประมูล 4G ครั้งนี้ บริษัทได้รับหน้าที่ดูแลรับผิดชอบระบบการประมูล โดยมีการวางแผนและพัฒนาระบบการประมูล โดยระบบการประมูลฯ ได้รับการรับรองระบบจาก COPENHAGEN ECONOMICS ซึ่งเป็นองค์กรผู้เชี่ยวชาญด้านการออกแบบระบบการประมูลรูปแบบคือ ใช้วิธีการประมูลในรูปแบบของการเปิดประมูลชุดคลื่นความถี่ 2 ชุดพร้อมกัน และดำเนินการประมูลหลายรอบ โดยราคาประมูลในแต่ละรอบจะเพิ่มขึ้นตามลำดับ
ผู้เข้าร่วมประมูลจะเสนอราคาสำหรับชุดคลื่นความถี่ที่ต้องการที่จะประมูล โดยผู้เข้าร่วมประมูลมีสิทธิเสนอราคาชุดคลื่นความถี่ชุดใดชุดหนึ่งก็ได้ แต่มีโอกาสเป็นผู้ชนะการประมูลชุดคลื่นความถี่ได้เพียงชุดเดียวเท่านั้น ระบบการประมูลมีเชื่อมต่อผ่านระบบ โดย มีความเสถียรของระบบมากที่สุดอีกด้วย
ทั้งนี้ AUCT ประกอบธุรกิจให้บริการเป็นคนกลางในการจัดการประมูลทรัพย์สิน ทุกรายได้ส่วนใหญ่ในการประกอบธุรกิจของบริษัทฯ มาจากรายได้ค่าบริการในการเป็นคนกลางในการประมูลทรัพย์สินเป็นหลัก ซึ่งบริษัทฯ จะรับรู้รายได้ในรูปแบบค่าธรรมเนียมในการให้บริการโดยอาจมีทั้งการเรียกเก็บค่าคอมมิชชั่นจากเจ้าของทรัพย์สินที่นำมาประมูล หรือค่าดำเนินการจากผู้ประมูลซื้อ แล้วแต่กรณี
ทรัพย์สินที่บริษัททำการจัดการประมูล สามารถจำแนกได้เป็น 3 ประเภทหลัก ได้แก่ รถยนต์ สัดส่วนรายได้ 73-78% ,รถจักรยานยนต์ สัดส่วนรายได้ 8-14% และทรัพย์สินประเภทอื่นๆ ตามความต้องการของลูกค้า มีสัดส่วนรายได้ต่ำกว่า 1%